# Sakae Oba

Sakae Oba :
| Kabiten (Rikugun Taii) Sakae Oba e 1937 ||
| Anv badez | 大場 栄 |
| Lesanvioù | Kabiten Oba (Rikugun Taii Oba) Louarn Saipan (The fox of Saipan) |
| Deiziad ganedigezh | 21 a viz Meurzh 1914 |
| Aet da anaon | 8 a viz Even 1992 (78 bloaz) Gamagori, Aichi |
| Lec'h ganedigezh | Gamagori, Aichi Japan |
| Bro | Impalaeriezh Japan |
| Skourr | Lu Impalaeriezh Japan |
| Micherioù | Kelenner Soudard |
| Renk | Kabiten (Rikugun Taii) |
| Unvezh | 18vet rejimant douarlu Impalaeriezh Japan |
| Emgannioù pennañ | Emgann Shanghai (Eost 1937- Du 1937) Emgann Saipan (15 a viz Even 1944- 1añ a viz Kerzu 1945) |
| Enorioù | |
| Urzh ar Skoul Aour ||
| kemmañ |
Sakae Ōba (japaneg : 大場 栄 Ōba Sakae), ganet d'an 21 a viz Meurzh 1914 hag aet da anaon d'an 8 a viz Even 1992, a oa un ofisour eus Lu Impalaeriezh Japan, engouestlet en Eil Brezel-bed war tachennoù emgann Sina ha re Brezel ar Meurvor Habask.

## Sakae Oba kadour
### A-raok Emgann Saipan

Er bloavezh 1934 e oa bet galvet Sakae Oba d'ober e servij soudard. Kuitaat a reas e dud da vont d'an 18vet rejimant eus douarlu Japan. Gant an unvezh-se e vezo kaset da gemer perzh en aloubadeg Sina gant Lu Impalaeriezh Japan ha, dreist-holl, Emgann Shanghai.
En em gavout a rae eno e Miz Eost 1937.

### Emgann Saipan

Er bloaz 1944 e voe tennet an 18vet rejimant eus douarlu Japan eus Manchouria d'e gas da tachennoù-emgann Brezel ar Meurvor Habask.

## Goude emgann Saipan
### Tec'hout

Ur wech echuet emgann Saipan dre un Argadenn Banzai ramzel (5000 soudard) o welet douarlu Japan riset e chom bev c'hoazh ar c'habiten Sakae Oba. Ne fell ket dezhañ treitouriñ an touadenn a reas pa emezellas e Lu Impalaeriezh Japan, bezañ leal betek penn d'an impalaer. Choaz a ra neuze da vont da guzhat ha da genderc'hel ar stourm kavout a ra un hent Gyokusai dezhañ e-unan, kenderc'hel ar stourm betek penn e plas an emlazh enorus.
Kavout a raio 46 soudard japanaat all a-benn kenderc'hel ar stourm, ouzhpenn da-se e kavo 160/ 200 trevour o terc'hout gant ar spont rak an Amerikaned . Ar re-se o devoa choazet da glask krakvevañ e-serr emlazhañ evel darn anezidi an enezenn (Tro 22 000).

### Kuzhañ

Ar strollad stourm hag ar repuidi a derc'has etrezek ar janglenn. Penn ar gwarnizon amerikan aet da skuizh a lakao 3000 soudard Marines da vale skoaz-ha-skoaz dre an enezenn a-benn tapout al Louarn hag e zud, un taol-kleze en dour e vezo.

### Kenderc'hel ar stourm

Dispriziet, spouronet met doujet, setu penaos ez eo diskrivet Louarn Saipan (lesanv bet roet dezhañ gant e enebourien Amerikaned) gant ar soudarded kozh bet enebourien dezhañ.
Ne chom ket nemetken da c'hortoz er janglenn met kenderc'hel a ra ar stourm dre laerezh dafar (boued, louzhoù hag armoù) d'an Amerikaned ha tagañ anezho. Dont a raio a-benn da zistrujañ ur c'harr-nij B-29 war an aerborzh brezel Amerikan bet staliet goude emgann Saipan.
Tagañ a ra pa c'hell an Amerikaned a vez o klask war e-lerc'h er janglenn ha kuzhat, betek o lakaat da dreiñ da sot.

## Daskor Sakae Oba

Daskor Louarn Saipan hag e strollad stourm a vezo d'ar 1añ a viz Kerzu 1945, 18 miz goude fin emgann Saipan, 3 miz goude daskoridigezh Impalaeriezh Japan

## Goude an Eil brezel-bed

Ur wech dieubet gant an Amerikaned e tistroio Sakae Oba e Gamagori da adkavout e wreg Mineko Oba.
Dont a raio a-benn da gejañ gant Impalaer Japan 'pezh a chomo marteze an darvoud pouezhusañ en e vuhez dezhañ hervezañ.
Enoret e oa bet gant medalenn urzh ar Skoul Aour evit e obererezh e-pad ar brezel. Chomet ez eo sioul war an Eil Brezel-bed, darn an dud betek he wreg o vezañ dianav eus an darvoudoù betek ma teufe Don Jones o tont da atersiñ Sakae Oba er bloavezhioù 1960 evit skrivañ e levr.
Dre sikour e gamarad Don Jones e teuas a-benn da adpakañ e sabrenn bet roet d'an ofiser amerikan e-pad e godianidigezh. Ar sabrenn a zo chomet abaoe e familh Oba.

## Levrlennadur

* Oba, the Last Samurai: Saipan 1944-45, Gant Don Jones, embannadur Presidio Press, 1986 ISBN 9780891412458 (en)
* タッポーチョ―「敵ながら天晴」大場隊の勇戦512日 [Tapochau, or In Praise of My Enemy: The Oba Unit and 512 Days' of Gallant Struggle] (Japeng). Sadamu Nakamura. gant Don Jones, embannadur Tokyo: Shodensha Publishing Co, 1982 ASIN B000J7FUHW (ja) (en)
* Japan’s renegade hero gives Saipan new hope, gant Rob Gilhooly, pennad kazetenn embannet e Japantimes, 15 a viz Mae 2011. (en)
* No Surrender!: Seven Japanese WWII Soldiers Who Refused to Surrender After the War, gant William Webb, embannadur CreateSpace Independent Publishing Platform (108 pajenn), 14 a viz Gouere 2014, ISBN 1500527017 (en)
* Senka no rabu retah (Lizhiri karantez eus tanioù ar brezel), lizhiri choazet, gant Sato Yoshihisa, embannadur Toyohashi Tokai-nichi Nichi-shinbun Publishers, 23 a viz Eost 2010 (ja) (en)

## Filmadurezh
##### Filmoù

* Oba : The Last Samurai (Taiheiyou no kiseki: Fokkusu to yobareta otoko), gant Hideyuki Hirayama, 2011 (ja) (en)

## Liammoù diavaez

* The Surrender Of Captain Oba's Company on Saipan, Dec. 1, 1945 (en)
* Oba the last samurai IMDB

## Pennadoù kar

* Emgann Shanghai
* Emgann Saipan
* Oba : The Last Samurai
* 18vet rejimant douarlu Impalaeriezh Japan

## Notennoù ha daveennoù

* ↑ http://www.japantimes.co.jp/life/2011/05/15/general/japans-renegade-hero-gives-saipan-new-hope/
* 1 2 https://web.archive.org/web/20151017011632/http://articles.chicagotribune.com/1986-09-15/features/8603080984_1_saipan-japanese-mythic-proportions
* ↑ https://web.archive.org/web/20151207053953/http://articles.sun-sentinel.com/1986-08-02/news/8602150263_1_japanese-man-jones-orlando-hyatt-hotel
* ↑ "No Surrender!: Seven Japanese WWII Soldiers Who Refused to Surrender After the War, gant William Webb"
* ↑ http://www.nps.gov/archive/amme/wwii_museum/end_of_battle/captain_obas_company.html